See on Gert Helbemäe noorsoojutu „Vana Toomas” ja Balthasar Russowi „Liivimaa kroonika” ainetel loodud lugu väikesest vaprast poisist, kellest kasvas Liivi sõja ajal Tallinna linna päästja. Kõigist keskuse töötajatest koosnev žürii hindas kõrgelt raamatu terviklikkust, mille loob kunstiliselt kaunite ja ajastutruu hõnguga piltide ning lihtsa ja lapsele arusaadava teksti kooskõla. Tulemus on seda märkimisväärsem, et tegu on Tiia Metsa debüütraamatuga.
#000002
Autor sai auhinnaks traditsioonilise kilo rosinaid ja rahalise preemia. Raamatu kirjastajat peeti meeles tänukirjaga. Auhind anti üle 7. detsembril 2012 Eesti Lastekirjanduse Keskuse tänupeol.
#000005